**Канспект занятку па адукацыйнай вобласці “Дзіця і грамадства”**

**Тэма:** “У пошуках кветкі Дабрыні”

**Праграмныя задачы:** замацаваць уменне выбіраць правільную лінію паводзін у адносінах да людзей, праяўляць добразычлівасць, чуласць, суперажыванне, узаемаразуменне; развіваць уменне даваць ацэнкудзеянням герояў літаратурных твораў; выхоўваць дабрыню, жаданне дапамагчы.

**Абсталяванне:** кветка, зайчык, мікрафон, макеты дрэў з лістамі, шырма, паштоўка, сігнальныя карткі, сэрцы, магнітная дошка.

**Ход занятку:**

**1. Арганізацыйны момант**

Калі ласка, дзякуй,

Добры дзень –

Ветлівыя словы

Чую ад людзей...

Я таксама буду

Імі даражыць:

З ветлівымі словамі

Лёгка жыць.

 Выхавацель: Кожны новы дзень трэба пачынаць з добрым настроем. Возьмемся за рукі, заплюшчым вочы і перададзім адзін аднаму сваю дабрыню, што жыве ў нашым сэрцы. Адчуйце як па вашых руках, з далонькі ў далоньку перадаецца ваша цеплыня і дабрыня. А цяпер адрыйце вочы і усміхніцесь.

– Давайце ўсе разам скажам слова “Дабрыня”. Незвычайнае, чароўнае слова.

– Падумайце і адкажыце аб кім або аб чым можна сказаць што ён добры? (аб чалавеке, аб учынках)

– А калі чалавек не добры, ён які? (злы, скупы, грубы, усіх б’е)

– Я прыгатавала вам сюрпрыз і зараз вам яго пакажу. Гэта незвычайная, асаблівая кветка, якая называецца кветка Дабрыні. Калі на яе глядзіш, то сэрца напаўняецца дабрынёю і любоўю, а на твары з’яўляецца усмешка.

(Гук грома)

Выхавацель глядзіць за шырму:

– Дзеці, кветка Дабрыні знікла. Дзе ж яе шукаць?

Большасць людзей, якія жывуць у свеце - гэта добрыя, тыя, хто любіць адзін аднаго. Але, нягледзячы на ​​гэта, у нашым свеце існуе царства зла, гаспадыняй якога з'яўляецца ведзьма Злюка. Ёй не падабаюцца вясёлыя і добрыя людзі і яна спрабуе іх пасварыць, зрабіць злымі, страшнымі, непрыгожымі. Вось і цяпер, каб нам нашкодзіць яна скрала кветку Дабрыні.

Але заўсёды знайдуцца людзі, якія здольны перамагчы ведзьму Злюку. Сёння гэта можам зрабіць мы. Мы можам паказаць, што не баімся яе, а наша дабрыня, смеласць, знаходлівасць дапамогуць нам у пошуках і вызваленні кветкі Дабрыні. А для гэтага нам трэба знайсці маленькія сэрцы. Іх мы зможам адшукаць, калі выканаем заданні. Вы гатовы? Тады ў дарогу. Я бачу стрэлкі па якім нам трэба ісць.(перамяшчаюцца па стрэлкам, знаходзяць зайчыка)

Выхавацель: Дзеці, паглядзіце. Хто гэта? (Зайчык). А чаму ён без настрою? ( Яго Злюка ператварыла ў злога. Нам трэба зрабіць яго добрым)

**2 заданне.** Гульня з мікрафонам **“Замяні добрымі словамі”**

Злы – добры

Грубы – ласкавы

Адняць – падарыць

Палаяць – пахваліць

Лянівы – працалюбівы

Скупы – шчодры

Пакрыўдзіць – абараніць

Засмуціць – узрадаваць

Сумны – вясёлы

Абыякавы – клапатлівы

Неахайны – акуратны

Зламаць – пабудаваць

Парваць – заклеіць

Крыклівы – маўклівы

 – Малайцы, глядзіце вось і сэрцы. Значыць мы выканалі заданне правільна.

– Ідзем далей. Паглядзіце Злюка раскідала лісты дрэў.

**3 заданне** **“Добрыя і дрэнныя ўчынкі”**

Выхавацель: Нам трэба іх павесіць на дрэвы, але спачатку вызначыць які на малюнку ўчынак. (У кожнага дзіцяці картка з учынкам, неабходна вызначыць станоўчы, ці адмоўны ўчынак і прымацаваць на пэўнае дрэва – добрае, злое)

Выхавацель: Паглядзіце, якіх учынкаў больш? Я ўпэўнена, што вы будзеце рабіць толькі добрыя ўчынкі. Бо толькі дабро ўпрыгожвае чалавека. А вось і сэрцы.

**4 Фізкультхвілінка.**

Устаньце, дзеткі, усміхніцесь, *(устаюць, усміхаюцца)*

Зямлі нашай пакланіцесь *(нахілы ўперад)*

За шчаслівы дзень учарашні.

Усе да сонца пацягніцесь, *(цягнуць рукі ўверх)*

Улева, управа нахіліцесь, *(нахілы ўлева, управа)*

Верацёнцам пакруціцесь. *(кручэнне вакол сябе)*

Раз прысядзьце, два прысядзьце *(прысяданне)*

І на крэслы ціха сядзьце. *(сядаюць)*

**5заданне** **“Казачныя героі”**

Выхавацель: У казках таксама ёсць добрыя і злыя героі, але заўсёды перамае дабро. Вам трэба з дапамогай сігнальных карт ацэніць учынак казачнага героя. Калі ўчынак добры трэба падняць жоўтую картку, а калі дрэнны – сінюю.

Пытанні:

Змей павесіў на варотах братоў Ясані?

Гарошак перамог Змея і выратаваў братоў дзяўчыны?

Пан украў жаронцы?

Пеўнік дапамог дзеду з бабай?

Лісіца падкінула шышкі замест пірага?

Мыш падманула вераб’я?

Сокал дапамог вераб’ю пераадолець мышынае войска?

Мядзведзь хацеў задушыць вала?

Кот Максім прынёс гасцінец цару?

Воўк праглынуў Муху-пяюху з каляскаю і падарожнымі?

**6 заданне** **“Сэрца дабрыні”**

Выхавацель: Паглядзіце колькі сэрцаў мы сабралі. А цяпер давайце з маленькіх сэрцаў выкладзем адно вялікае. (Выкладваюць на магнітнай дошцы)

Выхавацель: У нас з вамі ёсць сэрца дабрыні. Яно будзе пасылаць нам цеплыню, жадаць дабра. Пакладзіце рукі на ваша сэрца, адчуваеце як дабро уваходзіць у вас, у вашу душу. Змясціце у вашыя сэрцы як мага больш дабрыні, і вы заўсёды будзеце шчаслівыя. Што трэба рабіць, каб быць добрым? (адказы)

Давайце ўспомнім прыказкі і прымаўкі пра дабрыню.

(За шырмай з’яўляецца кветка Дабрыні)

Выхавацель: Мы выратавалі кветку, якая будзе зноў дарыць людзям дабро і любоў. Цяпер зла на зямлі стане менш, таму што мы перамаглі ведзьму Злюку. Дабро перамагае зло.

**Рэфлексія.**

– Пра што мы гаварылі на занятку?

– Што добрага мы зрабілі на занятку?